Peter Turkson

Piteris Turksonas (, g. 1948 m. spalio 11 d. Wassaw Nsuta, Ganoje) – Katalikų Bažnyčios Romos kurijos kardinolas iš Ganos. Nuo 2003 m. kardinolas kunigas titulinėje bažnyčioje S. Liborio . 1992-2009 m. buvo Keip Kosto (Gana) arkivyskupas. Nuo 2009 m. Popiežiškosios teisingumo ir taikos tarybos pirmininkas. 

Augo dešimties vaikų šeimoje. Tėvas buvo katalikas, motina – metodistė, vėliau perėjusi į katalikybę. Jo afrikietiškas vardas Kodwo reiškia pirmadienis – toks vardas suteiktas pagal gimimo dieną laikantis vietinės genties tradicijos.

Baigė seminarijas Ganoje ir Niujorke, studijavo Niujorko Albany universitete, Romos Popiežiškajame Biblijos institute.

Kardinolas P. Turksonas pagarsėjo po 2008 m. prasidėjusios ekonominės krizės savo neigiamu požiūriu į šiuolaikinę ekonomikos ir finansų sistemą, kritikavo Tarptautinio valiutos fondo, Pasaulio banko vykdomą politiką. 2011 m. paragino palaipsniui kurti vieningą viso pasaulio valdymą („pasaulinį viešąjį autoritetą“), kuris turėtų ypač reguliuoti ekonominį vystymąsi ir finansų rinką, vadovaujantis visuotiniu bendrojo gėrio principu.http://www.xxiamzius.lt/numeriai/2011/11/16/krsiand_01.html Vatikanas siūlo kurti globalinį valdymą

Prieš 2013 m. konklavą laikytas vienu iš papabile kardinolų, tikėtinų kandidatų užimti popiežiaus sostą.http://www.businessinsider.com/meet-the-man-who-will-be-the-next-pope-2012-4?op=1 Kandidatai į popiežius

 Šaltiniai 

 Nuorodos 

 Kardinolo P. Turksono biografija 

|-

|-

Kategorija:Kardinolai
Kategorija:Ganos asmenybės